pythainlp/thaigov-v2-corpus-22032023 huggingface dataset:
วันพฤหัสบดีที่ 7 เมษายน 2565
ลดอัตราเงินสมทบผู้ประกันตน ม.33 และ ม.39
วันพุธที่ 6 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลบรรเทาภาระค่าใช้จ่ายแก่ผู้ประกันตนและผู้ประกอบการ โดยอนุมัติร่างกฎกระทรวงกำหนดอัตราเงินสมทบกองทุนประกันสังคม เพื่อลดอัตราการส่งเงินสมทบเข้ากองทุน กรณี ม.33 เดิมนายจ้างและลูกจ้างส่งเงินสบทบฝ่ายละร้อยละ 5 ให้เหลือร้อยละ 1 ส่วน ม.39 จากเดือนละ 432 บาท เหลือเดือนละ 91 บาท เป็นระยะเวลา 3 งวด ตั้งแต่วันที่ 1 พ.ค.-31 ก.ค. 2565 นอกจากนี้ ยังได้อนุมัติหลักการร่างกฎกระทรวงซึ่งเป็นการกำหนดอัตราการจ่ายเงินบำเหน็จชราภาพแก่ผู้ประกันตนในช่วงที่มีการลดอัตราเงินสมทบ โดยให้คำนวณเพิ่มจากอัตราเงินสมทบขึ้นอีกร้อยละ 2.95 ของค่าจ้างที่มีตั้งแต่วันที่ 1 พ.ค. – 31 ก.ค.2565 เพื่อให้ผู้ประกันตนกว่า 4.8 ล้านคน ได้รับเงินบำเหน็จชราภาพเพิ่มมากขึ้น
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 3 ธันวาคม 2564
“ศุลกากรท่าเรือกรุงเทพ จัดจิตอาสา 5 ธันวา ทำดีเพื่อพ่อ”
พร้อมขานรับนโยบายรัฐบาล “พลิกโฉมประเทศ” มุ่งอำนวยความสะดวกทางการค้าควบคู่การควบคุมทางศุลกากร..
“ศุลกากรท่าเรือกรุงเทพ จัดจิตอาสา 5 ธันวา ทำดีเพื่อพ่อ” พร้อมขานรับนโยบายรัฐบาล “พลิกโฉมประเทศ” มุ่งอำนวยความสะดวกทางการค้าควบคู่การควบคุมทางศุลกากร..
เพื่อน้อมรำลึกพระมหากรุณาธิคุณแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รัชกาลที่ 9 เนื่องในวันคล้ายวันพระบรมราชสมภพ 5 ธันวาคม ของทุกปี นางนิภาวรรณ ใยบัวเทศ รักษาราชการแทนผู้อำนวยการสำนักงานศุลกากรท่าเรือกรุงเทพ นางสาววรรณา ผู้อุตส่าห์ ผู้อำนวยการส่วน 1 นางสาวปัทมาภรณ์ แจ่มผล ผู้อำนวยการส่วน 3 นายภาณุ ลิ้มวงศ์ยุติ ผู้อำนวยการส่วนควบคุมทางศุลกากร เปิดเผยว่าทางสำนักงานฯ ได้จัดกิจกรรม “จิตอาสา 5 ธันวา ทำดีเพื่อพ่อ” โดยปรุงอาหารสดใหม่ เพื่อมอบให้กับประชาชนที่มาใช้บริการ รวมทั้งสนับสนุนอาหาร น้ำดื่ม หน้ากากอนามัย แก่บุคลากรทางการแพทย์ของสำนักแพทย์และอนามัยการท่าเรือแห่งประเทศไทย เพื่อถวายเป็นพระราชกุศล
ณ ศูนย์เอกซเรย์และเทคโนโลยีศุลกากร
นายประสิทธิ์ ดีจงเจริญ ผู้อำนวยการศูนย์เอกซเรย์ฯ กล่าวว่า กิจกรรมจิตอาสาในวันนี้ยังรวมถึงการมอบข้าวสารแก่ประชาชนที่มาใช้บริการ ระหว่างวันที่ 3-5 ธ.ค. 64 เพื่อเป็นการแบ่งเบาภาระค่าครองชีพของพี่น้องประชาชน อีกทั้งเป็นการส่งเสริมอุดหนุนเกษตรกรตามนโยบายรัฐบาล
นายประสิทธิ์ กล่าวเพิ่มเติมว่าจากข้อมูล สรุปผลการดำเนินงานปีงบฯ 64 ของการท่าเรือแห่งประเทศไทยนั้น ท่าเรือกรุงเทพ มีเรือเทียบท่า 4,170 เที่ยว มีตู้สินค้าผ่านท่า 1.438 ล้าน ที.อี.ยู. และตัวเลขยอดการส่งออกสินค้าทางเรือมีปริมาณเพิ่มมากขึ้นส่งผลให้ยอดการส่งออกของไทย 9 เดือนแรกของปี 64 มีมูลค่า 199,997.7 ล้านเหรียญสหรัฐ ขยายตัว 15.5% โดยในปีงบฯ 65 นี้ ยังประมาณการตู้สินค้าผ่านท่าที่ท่าเรือกรุงเทพ 1.43 ล้าน ที.อี.ยู. จึงทำให้ที่ผ่านมาศูนย์เอกซเรย์ฯมีผู้มาใช้บริการจำนวนเพิ่มขึ้นอย่างต่อเนื่อง ทั้งนี้ทาง นายพชร อนันตศิลป์ อธิบดีกรมศุลกากร นายกิตติ สุทธิสัมพันธ์ ที่ปรึกษาด้านการพัฒนาและบริหารการจัดเก็บภาษี นายพงศ์เทพ บัวทรัพย์ ผู้อำนวยการกองสืบสวนและปราบปราม ได้มีนโยบายที่ชัดเจนในการส่งเสริมและอำนวยความสะดวกทางการค้าควบคู่การควบคุมทางศุลกากร เพื่อสร้างรายได้ให้ผู้ประกอบการ กระตุ้นเศรษฐกิจของประเทศในภาพรวมให้ฟื้นตัวเร็วขึ้นเพื่อสอดรับกับนโยบายการ “พลิกโฉมประเทศ” ของรัฐบาล..
วันพุธที่ 24 พฤศจิกายน 2564
กสร. ติวเข้มสถานประกอบกิจการ หวังลดความเสี่ยงอุบัติเหตุ สร้างระบบการจัดการสารเคมีอันตราย
กรมสวัสดิการและคุ้มครองแรงงาน (กสร.) จัดอบรมเสริมสร้างและพัฒนาศักยภาพบุคลากรในสถานประกอบกิจการ เพิ่มความเข้าใจเกี่ยวกับแนวปฏิบัติตามกฎหมาย และระบบการจัดการสารเคมีอันตรายอย่างมีประสิทธิภาพ ลดความเสี่ยงอุบัติเหตุ
นายนิยม สองแก้ว อธิบดีกรมสวัสดิการและคุ้มครองแรงงานเปิดเผยว่า ด้วยสถานการณ์ด้านความไม่ปลอดภัยในการทำงานที่เกิดขึ้นในภาพข่าวรายวัน เช่น อุบัติเหตุถังเก็บสารเคมีระเบิด เหตุเพลิงไหม้โรงงาน จนเป็นเหตุให้ลูกจ้าง ประชาชนได้รับบาดเจ็บและเสียชีวิต สร้างความสูญเสีย ส่งผลกระทบต่อลูกจ้าง ครอบครัว สังคมเศรษฐกิจ และภาพลักษณ์ของประเทศไทย ดังนั้น เพื่อให้เกิดการถ่ายทอดองค์ความรู้ ความเข้าใจเกี่ยวกับแนวปฏิบัติตามกฎหมาย สามารถนำไปบริหารจัดการสารเคมีอันตรายที่อยู่ในครอบครองได้อย่างมีประสิทธิภาพ ป้องกันอุบัติเหตุ อุบัติภัย และการเจ็บป่วยของลูกจ้างจากการทำงานสัมผัสสารเคมีอันตราย กสร. จึงได้จัดการอบรมโครงการพัฒนาศักยภาพการจัดการสารเคมีอันตรายเพื่อลดผลกระทบต่อสุขภาพแรงงานอย่างยั่งยืน โดยโครงการนี้ เป็นอีกหนึ่งกิจกรรมที่ศูนย์ความปลอดภัยในการทำงานเขต 11 กองความปลอดภัยแรงงาน จัดขึ้นเพื่อให้นายจ้าง ผู้ประกอบกิจการมีความรู้ ความเข้าใจเกี่ยวกับแนวปฏิบัติตามกฎหมาย มีระบบการจัดการสารเคมีอันตรายอย่างมีประสิทธิภาพ และเป็นการเฝ้าระวังและป้องกันอุบัติเหตุ อุบัติภัย และการเจ็บป่วยจากการทำงานสัมผัสสารเคมีอันตราย ซึ่งจะช่วยลดการประสบอันตรายจากการทำงานของลูกจ้าง ตามนโยบายระเบียบวาระแห่งชาติ "แรงงานปลอดภัยและสุขภาพอนามัยดี" ภายใต้กรอบยุทธศาสตร์ "ความปลอดภัยและอาชีวอนามัยของประเทศไทย (Safety Thailand)" ซึ่งเป็นต้นทุนไปสู่การพัฒนาเศรษฐกิจของประเทศอย่างยั่งยืน
อธิบดี กสร.กล่าวเพิ่มเติมว่า ในการอบรมครั้งนี้มีนายจ้าง ลูกจ้าง เจ้าหน้าที่ความปลอดภัยในการทำงาน และผู้ที่เกี่ยวข้องของสถานประกอบกิจการต่าง ๆ ในพื้นที่รับผิดชอบของศูนย์ความปลอดภัยในการทำงานเขต 11 เข้าร่วมโครงการฯ จำนวน 60 คน ภายในงานมีการบรรยายให้ความรู้ในหัวข้อ กฎหมายความปลอดภัยเกี่ยวกับสารเคมี การคุ้มครองสิทธิผู้ประกันตนกรณีเจ็บป่วยจากการทำงานและเนื่องจากการทำงาน การจัดการเชิงป้องกันอันตรายจากการทำงานเกี่ยวกับสารเคมี และเทคนิคการสอบสวนและวิเคราะห์อุบัติเหตุจากสารเคมี โดยได้รับการสนับสนุนวิทยากรจากกองความปลอดภัยแรงงาน สำนักงานประกันสังคมกรุงเทพมหานครพื้นที่ 6 และวิทยากรผู้เชี่ยวชาญจากภาคเอกชน ทางกสร. เชื่อมั่นว่าการอบรมนี้ จะช่วยให้สถานประกอบกิจการลดความเสี่ยงจากอุบัติเหตุจากสารเคมีอันตราย และเพิ่มต้นทุนชีวิตจากองค์ความรู้ในด้านการจัดการรวมทั้งการปฏิบัติงานที่เกี่ยวข้องกับสารเคมีและเป็นการเสริมสร้างจิตสำนึกที่ดีด้านความปลอดภัย อาชีวอนามัยและสภาพแวดล้อมในการทำงาน โดยสามารถนำไปปรับใช้และปฏิบัติงานได้อย่างถูกต้องและมีประสิทธิภาพ
วันจันทร์ที่ 14 มิถุนายน 2564
ประกาศ ขสมก. ประจำวันที่ 14 มิถุนายน 2564 พนักงานติดเชื้อไวรัส COVID-19 จำนวน 1 ราย
ประกาศ ขสมก. ประจำวันที่ 14 มิถุนายน 2564 พนักงานติดเชื้อไวรัส COVID-19 จำนวน 1 ราย
ประกาศ ขสมก. ประจำวันที่ 14 มิถุนายน 2564 พนักงานติดเชื้อไวรัส COVID-19 จำนวน 1 ราย
พนักงานขับรถโดยสารปรับอากาศ สาย 505 เขตการเดินรถที่ 7
วันพุธที่ 22 มิถุนายน 2565
นายกตู่ ห่วงชาวบ่อนไก่ มอบ รมว.เฮ้ง ดูแลช่วยเหลือเต็มที่
นายกตู่แสดงความเป็นห่วงประชาชนชาวบ่อนไก่ ที่ประสบเหตุเพลิงไหม้ มอบนายสุชาติ ชมกลิ่น รัฐมนตรีว่าการกระทรวงแรงงาน ดูแลช่วยเหลืออย่างเต็มที่
นายสุชาติชมกลิ่นรัฐมนตรีว่าการกระทรวงแรงงานเปิดเผยถึงการให้ความช่วยเหลือลูกจ้างที่ประสบเหตุเพลิงไหม้ที่ชุมชนบ่อนไก่เขตปทุมวันเมื่อวันที่21มิถุนายน2565ว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและพลเอกประวิตรวงษ์สุวรรณรองนายกรัฐมนตรีที่กำกับดูแลกระทรวงแรงงานมีความห่วงใยพี่น้องประชาชนที่ประสบเหตุเพลิงไหม้ที่ชุมชนบ่อนไก่ได้สั่งการให้หน่วยงานที่เกี่ยวข้องเข้าให้การช่วยเหลือโดยในส่วนของกระทรวงแรงงานได้มอบให้นางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)และผู้แทนจากกรมต่างๆในสังกัดกระทรวงแรงงานนำสิ่งของเครื่องอุปโภคบริโภคอาทิเสื้อผ้าชุดเครื่องนอนผ้าห่มผ้าอนามัยหน้ากากอนามัยข้าวสารอาหารกระป๋องเส้นหมี่น้ำดื่มและน้ำผลไม้ที่ได้รับการสนับสนุนจากสถานประกอบกิจการไปมอบผ่านตัวแทนเครือข่ายประกันสังคมในพื้นที่ให้ลูกจ้างและประชาชนที่ได้รับผลกระทบจากเหตุเพลิงไหม้ณชุมชนบ่อนไก่เป็นการบรรเทาความเดือดร้อนในเบื้องต้นและได้สั่งการให้กรมสวัสดิการและคุ้มครองแรงงานมีหนังสือถึงสำนักงานสวัสดิการและคุ้มครองแรงงานพื้นที่1ขอความร่วมมือสถานประกอบกิจการที่มีลูกจ้างซึ่งได้รับผลกระทบจากกรณีเกิดเหตุเพลิงไหม้ดำเนินการช่วยเหลือลูกจ้างโดยหากลูกจ้างไม่สามารถไปทำงานได้เนื่องจากเหตุสุดวิสัยขอความร่วมมือนายจ้างให้ลูกจ้างหยุดงานโดยไม่ถือเป็นวันลาหรือเป็นความผิดต่อข้อบังคับเกี่ยวกับการทำงานหรือระเบียบหรือคำสั่งของนายจ้างพร้อมทั้งขอความร่วมมือนายจ้างจ่ายค่าจ้างให้กับลูกจ้างด้วยทั้งนี้หากลูกจ้างได้รับผลกระทบจากเหตุเพลิงไหม้ลูกจ้างต้องแจ้งให้นายจ้างรับทราบด้วย
รมว.แรงงานกล่าวต่อไปว่าได้มอบให้สำนักงานประกันสังคมส่งเจ้าหน้าที่ลงพื้นที่ตรวจสอบผู้ที่ได้รับความเดือดร้อนหากพบว่าเป็นผู้ประกันตนในระบบประกันสังคมให้ดูแลอำนวยความสะดวกในเรื่องของสิทธิประโยชน์รักษาพยาบาลในเบื้องต้นสำนักงานประกันสังคมกรุงเทพมหานครพื้นที่4รายงานความคืบหน้ามีประชาชนที่ได้รับความเดือดร้อนทยอยลงทะเบียนแล้ว107รายซึ่งนายวีระชัยรื่นผกา ผู้นำชุมชนซึ่งเป็นเครือข่ายประกันสังคมแจ้งว่ามีผู้ประกันตนมาตรา40อยู่ในกลุ่มผู้เดือดร้อนจำนวนประมาณ70รายซึ่งพบว่ามีผู้ประกันตนหญิง1รายได้รับบาดเจ็บยังไม่รู้สึกตัวพักรักษาตัวอยู่ที่โรงพยาบาลจุฬาลงกรณ์ซึ่งสปส.จะเข้าเยี่ยมเยียนและดูแลค่ารักษาพยาบาลต่อไปสำหรับประชาชนและผู้ประกันตนที่ประสบภัยสำนักงานเขตปทุมวันจัดพื้นที่พักชั่วคราวณศูนย์สร้างสุขทุกวัยบ่อนไก่ให้กับผู้เดือดร้อนและกำลังจัดระเบียบในการให้ความช่วยเหลือตามขั้นตอนต่อไป
+++++++++++++++++++
กองเผยแพร่และประชาสัมพันธ์
22มิถุนายน2565
วันศุกร์ที่ 3 ธันวาคม 2564
บริษัท รถไฟฟ้า ร.ฟ.ท. จำกัด ผู้ให้บริการรถไฟฟ้าชานเมืองสายสีแดง ร่วมกับ การรถไฟแห่งประเทศไทย จัดกิจกรรมจิตอาสา “รู้รักสามัคคี รักษ์สิ่งแวดล้อม พัฒนาคุณภาพชีวิต”
ณ ศูนย์ซ่อมบำรุงระบบรถไฟฟ้าสายสีแดง เมื่อวันที่ 3 ธันวาคม 2564
นายสุเทพ พันธ์ุเพ็ง กรรมการผู้อำนวยการใหญ่ บริษัท รถไฟฟ้า ร.ฟ.ท. จำกัด (รฟฟท.)กระทรวงคมนาคม ผู้ให้บริการรถไฟฟ้าชานเมืองสายสีแดง เปิดเผยว่า เพื่อถวายเป็นพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันพระบรมราชสมภพฯ และเป็นการแสดงออกถึงสำนึก และความซาบซึ้งในพระมหากรุณาธิคุณของพระองค์ท่านที่ทรงปฏิบัติบำเพ็ญพระราชกรณียกิจนานัปการเพื่อพสกนิกรชาวไทย รวมถึงได้น้อมนำพระราชปณิธานการบำเพ็ญตนเป็นผู้ให้ และการทำความดีด้วยหัวใจของในหลวงรัชกาลที่ ๑๐ ในการร่วมกันทำประโยชน์และพัฒนาสังคมเพื่อประเทศชาติ บริษัทจึงร่วมกับการรถไฟแห่งประเทศไทย จัดกิจกรรมจิตอาสา “รู้รักสามัคคี รักษ์สิ่งแวดล้อม พัฒนาคุณภาพชีวิต” ขึ้น เมื่อวันที่ 3 ธันวาคม 2564 ณ ศูนย์ซ่อมบำรุงระบบรถไฟฟ้าสายสีแดง โดยคณะผู้บริหาร และเจ้าหน้าที่ได้ร่วมกันปรับภูมิทัศน์ เก็บขยะ และทำความสะอาด โดยรอบศูนย์ซ่อมบำรุงฯ เพื่อให้สภาพแวดล้อมโดยรอบมีความสะอาด และมีความสะดวกปลอดภัยในการปฏิบัติกิจการต่างๆ
วันอาทิตย์ที่ 5 มิถุนายน 2565
รัฐมนตรีว่าการกระทรวงยุติธรรม ควงดีเอสไอ พบชุมนุมสหกรณ์ชาวสวนปาล์มน้ำมันกระบี่ ลั่นจะตามเอาสมบัติพี่น้องคืนมาขอทุกคนมั่นใจ
รัฐมนตรีว่าการกระทรวงยุติธรรม ควงดีเอสไอ พบชุมนุมสหกรณ์ชาวสวนปาล์มน้ำมันกระบี่ ลั่นจะตามเอาสมบัติพี่น้องคืนมาขอทุกคนมั่นใจ หากทำไม่ได้คงต้องเลิกเล่นการเมือง เผยภายในเดือนนี้ฟ้องเอาผิดคนโกงได้
เมื่อวันที่ 4 มิ.ย. 2565 ที่องค์การบริหารส่วนจังหวัดกระบี่ นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย นายอนุวรรตน์ โหมดพริ้ง รองผู้ว่าราชการจังหวัดกระบี่ นายสหการณ์ เพ็ชรนรินทร์ รองปลัดกระทรวงยุติธรรม นายไตรยฤทธิ์ เตมหิวงศ์ อธิบดีกรมสอบสวนคดีพิเศษ นายนิพันธ์ ศิริธร ส.ส.ตรัง นายนัทธี ถิ่นสาคู นายสุทา ประทีป ณ ถลาง ส.ส.ภูเก็ต พรรคพลังประชารัฐ นายประกอบ เผ่าพงศ์ รองอธิบดีกรมส่งเสริมสหกรณ์ เจ้าหน้าที่กรมการปกครอง และข้าราชการ พบปะสมาชิกชุมนุมสหกรณ์ชาวสวนปาล์มน้ำมันกระบี่ จำกัด เพื่อพูดคุยกรณีการทุจริตและยักยอกทรัพย์ในชุมนุมสหกรณ์ฯ
นายสมชาย เทพจิต ประธานชุมนุมสหกรณ์ กล่าวว่า ตามที่นายสมศักดิ์ ได้สั่งการช่วยเหลือ ซึ่งทางดีเอสไอได้สืบสวนและเตรียมออกหมายจับ ขอให้ท่านเร่งดำเนินการเพื่อช่วยเหลือเยียวยาเกษตรกร ตนขอเป็นตัวแทนขอบคุณท่านและดีเอสไอ ที่ดำเนินการช่วยเหลือชาวบ้านที่เดือดร้อน
นายสมศักดิ์ กล่าวว่า ตนได้รับหนังสือจากตัวแทนของพวกท่านในเรื่องความชัดเจนของความเดือดร้อน ตั้งแต่เดือน พ.ย.2564 จากวันนั้นถึงวันนี้ผ่านมา 5-6 เดือน ได้นำเรื่องไปตรวจสอบ ตนมอบหมายให้ ดีเอสไอ ดำเนินการแก้ไขปัญหาความเดือดร้อน พบว่ากรรมการบางคนมีส่วนรับรู้เรื่องความเสียเปรียบในการซื้อขาย เพราะมีการใช้อำนาจหน้าที่ เข้าไปแสวงหาผลประโยชน์ และเอื้อให้กับญาติพี่น้อง ทำให้เกิดความเสียหายกับสมาชิกกว่า 2 หมื่นราย กระทบกับสหกรณ์ที่เป็นสมาชิกอีก 34 สหกรณ์ เป็นผู้รับเคราะห์ จากทุนหมุนเวียน 1 พันล้านบาท หลังเกิดปัญหาเหลือติดบัญชีแค่ 1 หมื่นบาท แต่ปัจจุบัน มีเงินหมุนเวียน 25 ล้านบาท แล้ว หากตนตามเรื่องนี้ไม่ได้คงต้องเลิกเล่นการเมืองแล้ว ยังไงต้องทำให้ได้ จึงพิจารณาตั้งเป็นคดีพิเศษ ซึ่งขณะนี้ได้ข้อมูลที่จะแจ้งผู้กระทำผิดได้ และจะทำให้เสร็จระดับหนึ่งในเดือนนี้ รวมถึง การจำหน่ายโรงงานของชุมนุมสหกรณ์ สาขาคลองท่อมในราคา 320 ล้านบาท เหมาะสมหรือไม่ จะมีข้อมูลให้ได้เห็นภายในปลายเดือนนี้
"ขอให้พี่น้องชาวชุมนุมสหกรณ์ ชาวสวนปาล์มน้ำมัน มั่นใจว่าปัญหาจะต้องได้รับการดูแลแก้ไข ด้วยความรวดเร็ว และเป็นธรรม รวมถึงจะไม่ทอดทิ้งปัญหาของชาวบ้านไว้ข้างหลังเป็นอันขาด ผมจะตามเอาสมบัติของพี่น้องคืนมาให้ได้เราจะเดินหน้าต่อไปโดยไม่เห็นแก่หน้าใครทั้งนั้น เราทำเพื่อประชาชน และจะเป็นบรรทัดฐานให้กรมส่งเสริมสหกรณ์นำไปใช้กับสหกรณ์ทั่วประเทศ ต้องขอบคุณทุกคนที่เชื่อมั่นในการทำงานของรัฐบาล เราทำเต็มที่ไม่ย่อหย่อน แต่บางเรื่องอาจจะยังพูดไม่ได้มากเพราะจะกระทบคดี ขอให้รอความชัดเจนอีกเล็กน้อย"นายสมศักดิ์ กล่าว
วันอาทิตย์ที่ 22 สิงหาคม 2564
โครงการบริการฟรีอินเทอร์เน็ตไร้สาย
วันอาทิตย์ที่ 18 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี ติดตามโครงการบริการฟรีอินเทอร์เน็ตไร้สาย ซึ่งต่อเนื่องจากโครงการเน็ตประชารัฐและโครงการขยายอินเทอร์เน็ตความเร็วสูงเพื่อพัฒนาคุณภาพชีวิต โดยโครงการดังกล่าวเป็นการให้บริการอินเทอร์เน็ตสาธารณะประจำหมู่บ้านที่ได้วางโครงข่ายเน็ตประชารัฐไว้ เพื่อให้การดำเนินการเป็นไปอย่างครอบคลุมและต่อเนื่อง ประชาชนสามารถใช้ Wifi บริการออนไลน์ และแอปพลิเคชันต่าง ๆ ได้โดยไม่เสียค่าใช้จ่าย นอกจากนี้ รัฐบาลยังให้ความสำคัญกับการพัฒนากำลังคนด้านเทคโนโลยีดิจิทัล โดยเฉพาะกลุ่มสตาร์ทอัพที่เป็นคนรุ่นใหม่และมีความรู้ความสามารถ เพื่อร่วมกันขับเคลื่อนประเทศไทยไปสู่สังคมดิจิทัลและนวัตกรรมตามเป้าหมายของการพัฒนาประเทศ
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันอาทิตย์ที่ 5 ธันวาคม 2564
โฆษกรัฐบาลเผยนายกฯ เร่งผลักดันสร้างเครือข่ายระบบสาธารณสุขกับทั่วโลก เพื่อป้องกันโรคระบาด และผลักดันไทยเป็น BioHub ของอาเซียน
โฆษกรัฐบาลเผยนายกฯ เร่งผลักดันสร้างเครือข่ายระบบสาธารณสุขกับทั่วโลก เพื่อป้องกันโรคระบาด และผลักดันไทยเป็น BioHub ของอาเซียน
วันที่ 5 ธ.ค. 64 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการให้หน่วยงานที่เกี่ยวข้องเร่งผลักดันให้เกิดการเชื่อมโยงระบบสาธารณสุขไทยกับประเทศต่างๆ และองค์การอนามัยโลกอย่างต่อเนื่อง เพื่อป้องกันโรคอุบัติใหม่ที่อาจจะเกิดขึ้นได้อีกในอนาคต รวมถึงวางเป้าหมายและผลักดันไทยเป็น BioHub ของอาเซียน ตลอดจน ร่วมแบ่งปันความรู้ และเทคโนโลยีที่เป็นประโยชน์กับนานาประเทศ
โฆษกรัฐบาล กล่าวว่า นายกรัฐมนตรีมีความประสงค์ที่จะต่อยอดความร่วมมือทางด้านสาธารณสุขจากบทบาทไทยในการเข้าร่วมประชุมสมัชชาอนามัยโลก สมัยพิเศษ เพื่อเดินหน้าผลักดันข้อตกลงระหว่างประเทศ ว่าด้วยการควบคุมโรคระบาด ณ นครเจนีวา สมาพันธรัฐสวิส ตลอดจน นายเทดรอส อัดฮานอม เกเบรเยซุส ผู้อำนวยการใหญ่องค์การอนามัยโลก (WHO) กล่าวสนับสนุนไทยในการเข้าเป็นสมาชิก WHO BioHub system ซึ่งเป็นเครือข่ายเชื่อมโยงความรู้ ข้อมูล เทคโนโลยี และผู้เชี่ยวชาญ ในการประเมินสถานการณ์อย่างทันท่วงทีต่อการจัดการโรคระบาด รวมถึงโรคโควิด-19
นอกจากนี้ ความร่วมมือกับประเทศต่างๆ และกลไก WHO BioHub System ยังเป็นแนวทางของรัฐบาลที่มีเป้าหมายบูรณาการเครือข่ายในการพัฒนาเวชภัณฑ์ทางการแพทย์ ยา วัคซีน รวมถึงแลกเปลี่ยนมาตรการทางด้านสาธารณสุขร่วมกัน อย่างทั่วถึงและครอบคลุม เพื่อเสริมสร้างสุขภาพที่ดีของทั้งชาวไทย และแบ่งปันความร่วมมือกับทั่วโลกในฐานะที่ไทยมีบทบาทสำคัญด้านสาธารณสุขระดับภูมิภาค
ทั้งนี้ โฆษกรัฐบาล กล่าวว่า ที่ผ่านมา นายกรัฐมนตรีวางวิสัยทัศน์การดำเนินแนวทางที่สอดคล้องกับยุทธศาสตร์การพัฒนาประเทศให้เป็นศูนย์กลางสุขภาพนานาชาติ (Medical Hub) โดยตั้งเป้าให้เป็นประเทศที่สามารถคิดค้น ทดลอง วิจัย พัฒนา และผลิตวัคซีนในประเทศได้อย่างครอบคลุม ให้ประเทศไทยเป็นศูนย์กลางสุขภาพนานาชาติ ซึ่งจะทำให้ภูมิภาค มั่นคงและปลอดภัยในการป้องกันโรค
----------------------
วันพฤหัสบดีที่ 18 สิงหาคม 2565
รมช.สธ. สนับสนุนกรมการแพทย์ใช้เทคโนโลยีดิจิทัลพัฒนาระบบบริการสุขภาพ เพื่อผู้ป่วยเข้าถึงบริการอย่างไร้รอยต่อ
รัฐมนตรีช่วยว่าการกระทรวงสาธารณสุข เปิดการสัมมนาเชิงวิชาการ “การพัฒนาการแพทย์ก้าวหน้าและระบบบริการสุขภาพกรมการแพทย์” สนับสนุนการใช้เทคโนโลยีดิจิทัล พัฒนานวัตกรรมทางการแพทย์และระบบสารสนเทศในการดูแลรักษาผู้ป่วยอย่างทั่วถึงและเท่าเทียม
รัฐมนตรีช่วยว่าการกระทรวงสาธารณสุข เปิดการสัมมนาเชิงวิชาการ “การพัฒนาการแพทย์ก้าวหน้าและระบบบริการสุขภาพกรมการแพทย์” สนับสนุนการใช้เทคโนโลยีดิจิทัล พัฒนานวัตกรรมทางการแพทย์และระบบสารสนเทศในการดูแลรักษาผู้ป่วยอย่างทั่วถึงและเท่าเทียม สามารถเข้าถึงบริการได้สะดวก รวดเร็ว ไร้รอยต่อ
วันนี้ (18 สิงหาคม 2565) ที่ จังหวัดเชียงใหม่ ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นายแพทย์สมศักดิ์ อรรฆศิลป์ อธิบดีกรมการแพทย์ เปิดโครงการสัมมนาเชิงวิชาการ “การพัฒนาการแพทย์ก้าวหน้าและระบบบริการสุขภาพ กรมการแพทย์” โดยมี ผู้ตรวจราชการกระทรวงสาธารณสุข สาธารณสุขนิเทศก์ ผู้บริหารกรมการแพทย์ ผู้อำนวยการและรองผู้อำนวยการฝ่ายการแพทย์โรงพยาบาลศูนย์/โรงพยาบาลทั่วไป เข้าร่วมสัมมนากว่า 160 คน
ดร.สาธิตกล่าวว่า จากสถานการณ์โรคโควิด 19 ที่ผ่านมา กระทรวงสาธารณสุขได้ขับเคลื่อนนโยบายในการแก้ไขปัญหาครอบคลุมทั้งการเฝ้าระวังและป้องกัน ยา เวชภัณฑ์ เตียง วัคซีน รวมถึงระบบการรักษา มีการนำเทคโนโลยีต่าง ๆ มาใช้ในการรักษา ทำให้เกิดการเชื่อมโยงข้อมูลสุขภาพที่สะดวกและรวดเร็ว ประชาชนได้รับการดูแลอย่างทั่วถึง ประเทศกลับเข้าสู่ภาวะปกติ เศรษฐกิจเดินหน้าต่อไปได้ และประชาชนสามารถใช้ชีวิตร่วมกับโรคโควิด 19 ได้อย่างปลอดภัย ซึ่งวิกฤตในครั้งนี้นับว่าเป็นโอกาสในการพัฒนาระบบบริการทางการแพทย์ให้ดียิ่งขึ้นกว่าเดิม สำหรับกรมการแพทย์ ถือเป็นส่วนหนึ่งที่สำคัญในการแก้ไขปัญหาระบาดครั้งนี้ โดยมีการพัฒนาระบบ Digital Transformation หรือที่เรียกว่า DMS Telemedicine ซึ่งเป็นนวัตกรรมทางการแพทย์และระบบสารสนเทศที่ทันสมัย ผู้ป่วยสามารถใช้บริการนัดหมายเพื่อปรึกษาการแพทย์ทางไกล นัดรับยาต่อเนื่อง กับโรงพยาบาลในสังกัดกรมการแพทย์ ได้นำมาใช้ดูแลรักษาผู้ป่วยโรคโควิด 19 และโรคอื่น ๆ อาทิ โครงการมะเร็งรักษาทุกที่ Cancer Anywhere, ระบบ Stroke service สำหรับโรคหลอดเลือดสมอง เป็นต้น นับเป็นความก้าวหน้าทางการแพทย์ ที่เป็นประโยชน์กับประชาชนอย่างมากในการเข้าถึงบริการที่สะดวก รวดเร็ว อย่างไร้รอยต่อ
นายแพทย์สมศักดิ์กล่าวว่า กรมการแพทย์ ให้ความสำคัญและพร้อมขับเคลื่อนการพัฒนาทั้งด้านวิชาการและบริการทางการแพทย์ เพื่อรองรับระบบสาธารณสุขไทยในอนาคตตามแนวปฏิบัติการแพทย์วิถีใหม่ ใช้เทคโนโลยีดิจิทัลเข้ามาสนับสนุนการดูแลรักษาอย่างเหมาะสม โดยมีจุดมุ่งหมายให้ประชาชนได้รับบริการที่มีคุณภาพอย่างทั่วถึงและเท่าเทียม สำหรับการสัมมาเชิงวิชาการกรมการแพทย์ครั้งนี้ จัดขึ้นภายใต้แนวคิด “การพัฒนาการแพทย์ก้าวหน้าและระบบบริการสุขภาพ” เพื่อสนับสนุนการขับเคลื่อนระบบการจัดบริการทางการแพทย์สาขาเฉพาะทาง อาทิ โรคหลอดเลือดสมอง และโรคมะเร็ง เป็นต้น รวมถึงการพัฒนาต่อยอดนวัตกรรม เทคโนโลยีเพื่อมาใช้ในการรักษาและจัดการข้อมูลผู้ป่วย พร้อมนำไปขยายผลยังโรงพยาบาลในระดับต่าง ๆ ทั่วประเทศต่อไป
************************************ 18 สิงหาคม 2565
วันเสาร์ที่ 18 กันยายน 2564
คกก.ระบบปฐมภูมิ ตั้งเป้าปี 65 คนไทย 30 ล้านคนมีหมอประจำตัว 3 คน พร้อมยกระดับการดูแลสุขภาพด้วยเทคโนโลยี
กระทรวงสาธารณสุข ติดตามความคืบหน้าการจัดตั้งหน่วยบริการปฐมภูมิ และเครือข่าย ปี 2564 ขณะนี้ทั่วประเทศและกทม. มีกว่า 2,700 หน่วย ครอบคลุมดูแลประชากรกว่า 26.62 ล้านคน ตั้งเป้าปี 65 เพิ่มเป็น 3,000 หน่วย และให้คนไทยมีหมอประจำตัว 3 คนอีก 30 ล้านคน นำเทคโน
กระทรวงสาธารณสุข ติดตามความคืบหน้าการจัดตั้งหน่วยบริการปฐมภูมิ และเครือข่าย ปี 2564 ขณะนี้ทั่วประเทศและกทม. มีกว่า 2,700 หน่วย ครอบคลุมดูแลประชากรกว่า 26.62 ล้านคน ตั้งเป้าปี 65 เพิ่มเป็น 3,000 หน่วยและให้คนไทยมีหมอประจำตัว 3 คนอีก 30 ล้านคน นำเทคโนโลยีมาใช้ยกระดับการดูแลสุขภาพ ลดเดินทาง ลดแออัด
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ประชุมคณะกรรมการระบบสุขภาพปฐมภูมิ ครั้งที่ 1/2564 ผ่านระบบออนไลน์ร่วมกับภาคีเครือข่ายทั้งภาครัฐ ภาคเอกชน และภาคประชาชน เปิดเผยว่า ได้รับมอบหมายจาก นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้ปฏิบัติหน้าที่เป็นประธานการประชุมเพื่อติดตามความคืบหน้าในการจัดตั้งหน่วยบริการปฐมภูมิและเครือข่ายหน่วยบริการปฐมภูมิตามพระราชบัญญัติระบบสุขภาพปฐมภูมิ พ.ศ. 2562 ซึ่งในปี 2564 ได้ตั้งเป้าการจัดตั้งไว้ จำนวน 2,500 หน่วย และประชาชนต้องได้รับการดูแลด้วยหลักเวชศาสตร์ครอบครัว จำนวน 25 ล้านคน ปัจจุบันได้ดำเนินการจัดตั้งหน่วยบริการปฐมภูมิทั่วประเทศ 12 เขตสุขภาพแล้วจำนวน 2,525 หน่วย และดูแลประชาชนด้วยกลไกล3 หมอ ครอบคลุม 26,626,736 คน ซึ่งถือว่าเกินเป้าหมายที่วางไว้ สำหรับกทม.ได้จัดตั้งหน่วยบริการแล้ว 178 หน่วย เพื่อให้ประชาชนเข้าถึงบริการจากการยกเลิกคลินิกอบอุ่น
ดร.สาธิตกล่าวว่า ในช่วงสถานการณ์โควิด 19 ที่ผ่านมาได้มีการถอดบทเรียน ถึงบทบาทหน้าที่ของปฐมภูมิในภาวะวิกฤต ได้มีการขยายผลยกระดับการดูแลสุขภาพประชาชนด้วยเทคโลโนยีในรูปแบบหน่วยบริการปฐมภูมิเสมือนจริง(Virtual PCU) ติดตามอาการ ให้คำปรึกษา รวมถึงส่งเสริมป้องกันโรค โดยผู้ป่วยและประชาชนไม่ต้องเดินทางมาโรงพยาบาล ลดแออัด และความเสี่ยงในการแพร่ระบาดโรค โดยได้มอบหมายให้คณะอนุกรรมการพัฒนาการจัดบริการสุขภาพปฐมภูมิ พิจารณารูปแบบการให้บริการเพื่อให้เกิดประโยชน์สูงสุดกับประชาชนต่อไป
สำหรับแผนการดำเนินงานในปีงบประมาณ 2565 ได้กำหนด 3 เป้าหมายหลัก 1.จัดตั้งหน่วยบริการปฐมภูมิเพิ่มเป็น 3,000 หน่วย โดยมีเงื่อนไขต้องเต็มพื้นที่อำเภอ อย่างน้อยจังหวัดละ 1 อำเภอ บูรณาการกับคณะกรรมการพัฒนาคุณภาพชีวิตระดับอำเภอ (พชอ.) และเชื่อมโยงระบบข้อมูลHealth Information Exchange (HIE),Personal Health Record (PHR) ระหว่างหน่วยบริการปฐมภูมิกับโรงพยาบาลแม่ข่าย โดยขณะนี้อยู่ระหว่างการทดสอบระบบในพื้นที่นำร่องจังหวัดกำแพงเพชร และจังหวัดสระบุรี 2. ให้คนไทยทุกครอบครัวมีหมอประจำตัว 3 คน ครอบคลุม 30 ล้านคน โดยนำเทคโนโลยีมาใช้ในการเพิ่มช่องทางให้คำปรึกษาผ่านระบบต่างๆ และ 3. พัฒนาคุณภาพชีวิตระดับอำเภอให้ได้ร้อยละ 75
ดร.สาธิตกล่าวต่อว่า นอกจากนี้ในที่ประชุมได้มีการพิจารณาร่างประกาศคณะกรรมการระบบสุขภาพปฐมภูมิตามแผนการเสนอกฎหมายลำดับรอง ระยะที่ 2 จำนวน 8 ฉบับ โดยเกี่ยวข้องใน 3 เรื่อง คือการบริหารจัดการข้อมูล การควบคุมคุณภาพและมาตรฐานการให้บริการ และการกำหนดรายการค่าใช้จ่ายให้เป็นไปตามหลักเกณฑ์และเงื่อนไขการรับ การจ่าย การเก็บรักษาและการเรียกคืนเงินค่าใช้จ่าย โดยมติที่ประชุมได้เห็นชอบในหลักการ มอบให้คณะอนุกรรมการที่เกี่ยวข้องกลั่นกรองพิจารณาเนื้อหาและดำเนินการเข้าคณะอนุกรรมการกฎหมายเพื่อพิจารณาต่อไป
********************************** 18 กันยายน 2564
วันศุกร์ที่ 2 กรกฎาคม 2564
ปลัด วธ. ร่วมบริจาคโลหิตในกิจกรรมบริจาคโลหิตเนื่องในโอกาสวันเฉลิมพระชนมพรรษา ๒๘ กรกฎาคม ๒๕๖๔
กิจกรรมบริจาคโลหิตเนื่องในโอกาสวันเฉลิมพระชนมพรรษา ๒๘ กรกฎาคม ๒๕๖๔
วันที่ ๒ กรกฎาคม ๒๕๖๔ นางยุพา ทวีวัฒนะกิจบวร ปลัดกระทรวงวัฒนธรรม ร่วมบริจาคโลหิตในกิจกรรมบริจาคโลหิตเนื่องในโอกาสวันเฉลิมพระชนมพรรษา ๒๘ กรกฎาคม ๒๕๖๔ โดยมีผู้บริหาร ข้าราชการ และเจ้าหน้าที่เข้าร่วม ณ ห้องแถลงข่าว ชั้น ๑ อาคารวัฒนธรรมวิศิษฏ์ กระทรวงวัฒนธรรม
ทั้งนี้ กิจกรรมดังกล่าว ทางกระทรวงวัฒนธรรม รับทราบว่าธนาคารเลือดของโรงพยาบาลศิริราชเหลือจำนวนน้อยจนเกรงว่าจะไม่เพียงพอต่อการรักษาประชาชน จึงได้เชิญชวนเจ้าหน้าที่กระทรวงวัฒนธรรม ร่วมบริจาคโลหิต ซึ่งได้มีบุคลากรร้อยกว่าคนเข้าร่วมบริจาคโดยพร้อมเพรียง
วันอังคารที่ 14 กันยายน 2564
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เข้าร่วมประชุมคณะกรรมการ นโยบายการรักษาผลประโยชน์ของชาติทางทะเล ครั้งที่ 1/2564
...
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ได้รับมอบหมายจากนายศักดิ์สยาม ชิดชอบ รัฐมนตรีว่าการกระทรวงคมนาคม เข้าร่วมประชุมคณะกรรมการนโยบายการรักษาผลประโยชน์ของชาติทางทะเล (นปท.) ครั้งที่ 1/2564 ผ่านการประชุมทางไกลระบบ Zoom โดยมี พลเอกประวิตร วงษ์สุวรรณ รองนายกรัฐมนตรี เป็นประธาน เมื่อวันที่ 13 กันยายน 2564 โดยที่ประชุมได้รับทราบสถานะ Flagship จำนวน 5 โครงการที่สำคัญของกระทรวงคมนาคมดังนี้
1. โครงการศึกษาวิเคราะห์การให้เอกชนร่วมทุนการพัฒนาท่าเทียบเรือรองรับเรือสำราญขนาดใหญ่ (Cruise Terminal) อำเภอเกาะสมุย จังหวัดสุราษฏร์ธานี
2. โครงการวางแผนแม่บทเพื่อพัฒนาท่าเรือ สำรวจออกแบบ Cruise Terminal ฝั่งอันดามัน
3. โครงการศึกษาสำรวจออกแบบท่าเรือต้นทาง (Home Port) สำหรับ Cruise Terminal อ่าวไทยตอนบน
4. โครงการปรับปรุงท่าเทียบเรือ เพื่อการท่องเที่ยวและบริหารจัดการภายในท่าเทียบเรือเพื่อความปลอดภัยที่ท่าเทียบเรือปากคลองจิหลาด จังหวัดกระบี่
5. โครงการปรับปรุงท่าเทียบเรือ เพื่อการท่องเที่ยวและบริหารจัดการภายในท่าเทียบเรือเพื่อความปลอดภัยที่ท่าเทียบเรือท้องศาลา และท่าเทียบเรือหาดริ้น อำเภอเกาะพงัน จังหวัดสุราษฏร์ธานี
กรมเจ้าท่าได้ร่วมกับศูนย์อำนวยการรักษาผลประโยชน์ของชาติทางทะเล (ศรชล.) แก้ไขปัญหาต่าง ๆ แล้วเสร็จ ดังนี้
1. ควบคุมเรือสำราญและกีฬา (เรือยอร์ช) ในช่วงการแพร่ระบาดของโรคติดเชื้อไวรัส COVID-19 ซึ่งผลการปฏิบัติงานเป็นไปด้วยความเรียบร้อย
2. สนับสนุนโครงการ Phuket Sandbox
3. บูรณาแก้ไขปัญหาการบุกรุกที่สาธารณะบริเวณอ่าวบ้านดอน จังหวัดสุราษฎร์ธานี โดยได้รื้อถอนขนำ จำนวน 465 หลัง สามารถส่งคืนพื้นที่อ่าวบ้านดอนกว่า 200,000 ไร่ ประกอบด้วย อำเภอเมืองสุราษฎร์ธานี 28,265 ไร่ อำเภอกาญจนดิษฐ์ 23,378 ไร่ อำเภอท่าฉาง 23,457 ไร่ และอำเภอไชยา 8,164 ไร่
4. แก้ไขปัญหาการใช้ร่องน้ำเดินเรือในทะเลสาบสงขลา โดยได้แก้ไขปัญหาประมงผิดกฎหมาย และหารือร่วมหลายฝ่าย รวมทั้วสำรวจเปิดร่องน้ำสัญจรเร่งด่วน 2 ครั้ง
5. แก้ไขปัญหาระหว่างประมงพื้นบ้านกับโครงการพัฒนาท่าเรืออุตสาหกรรมมาบตาพุด โดยจัดทำแนวทางแก้ไขปัญหาที่ส่งผลกระทบต่อโครงการฯ ระยะที่ 3 เกี่ยวกับการเรียกร้องการเยียวยาประมงพื้นบ้าน และนำเป็นโมเดลเพื่อเยียวยาให้กับชาวประมงต่อไป
6. การบูรณาการให้ความช่วยเหลือ กรณีเรือสันทัดสมุทรอับปาง บริเวณเกาะสมุย จังหวัดสุราษฎร์ธานี ซึ่งขณะนี้ได้ดำเนินการเก็บกู้เรียบร้อยแล้ว
ทั้งนี้ ที่ประชุมฯ ได้มีข้อสั่งการให้ดำเนินการขับเคลื่อนอย่างรอบคอบ โดยให้เป็นไปตามแผนความมั่นคงแห่งชาติทางทะเลอย่างเคร่งครัดต่อไป
วันพฤหัสบดีที่ 10 กุมภาพันธ์ 2565
กรมทางหลวงชนบท ขยายถนนทางเข้าวัดป่าบ้านตาด จังหวัดอุดรธานี ส่งเสริมเศรษฐกิจ การท่องเที่ยวในพื้นที่
อำนวยความสะดวกปลอดภัยให้กับพุทธศาสนิกชนและนักท่องเที่ยว ตามนโยบายของรัฐมนตรีว่าการกระทรวงคมนาคม คาดแล้วเสร็จเดือนกันยายน 2565
กรมทางหลวงชนบท (ทช.) กระทรวงคมนาคม รายงานความก้าวหน้าโครงการก่อสร้างถนนสายแยกทางหลวงแผ่นดินหมายเลข 2 - พิพิธภัณฑ์ธรรมเจดีย์ อำเภอเมือง จังหวัดอุดรธานี ซึ่งปัจจุบันผลการดำเนินงานมีความก้าวหน้าไปแล้วกว่าร้อยละ 56 คาดว่าจะก่อสร้างแล้วเสร็จในเดือนกันยายน 2565
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้สั่งการให้ ทช. ดำเนินภารกิจยกระดับมาตรฐานทางหลวงชนบท ส่งเสริมเศรษฐกิจการขนส่งการท่องเที่ยว เพื่อให้ประชาชนมีคุณภาพชีวิตที่ดีอย่างยั่งยืน ประกอบกับกระทรวงคมนาคมได้รับหนังสือขอรับการสนับสนุนจากกระทรวงมหาดไทย ในการปรับปรุงโครงสร้างพื้นฐานของถนนสายแยกทางหลวงแผ่นดินหมายเลข 2 - พิพิธภัณฑ์ธรรมเจดีย์ ตำบลบ้านตาด อำเภอเมือง จังหวัดอุดรธานี เพื่อเป็นการรองรับปริมาณการจราจรของพุทธศาสนิกชนและนักท่องเที่ยวที่จะเดินทางมาสักการะบูชาพิพิธภัณฑ์ธรรมเจดีย์ พระธรรมวิสุทธิมงคล (หลวงตาพระมหาบัว ญาณสัมปันโน) ณ วัดป่าบ้านตาด อำเภอเมือง จังหวัดอุดรธานี เนื่องจากเป็นสถานที่สำคัญและมีชื่อเสียงในจังหวัด ทช. จึงได้ดำเนินการก่อสร้างถนนสายแยกทางหลวงแผ่นดินหมายเลข 2 - พิพิธภัณฑ์ธรรมเจดีย์ อำเภอเมือง จังหวัดอุดรธานี ระยะทางรวม 7.395 กิโลเมตร โดยใช้งบประมาณในการก่อสร้างรวม 333.466 ล้านบาท แบ่งการก่อสร้างออกเป็น 3 ช่วง ดังนี้ ช่วง กม. ที่ 0+000 เชื่อมทางหลวงแผ่นดินหมายเลข 2 (กม. ที่ 447) รูปแบบโครงการเป็นถนนผิวจราจรคอนกรีตเสริมเหล็ก 4 ช่องจราจร ช่องละ 3.50 เมตร ไหล่ทางกว้างข้างละ 2.50 เมตร ช่วง กม. ที่ 0+000 - 1+100 (กรณีเขตทาง 60 เมตร) รูปแบบโครงการเป็นถนนผิวจราจรแอสฟัลท์ติกคอนกรีต 4 - 6 ช่องจราจร ช่องละ 3.50 เมตร ไหล่ทางกว้างข้างละ 2.50 เมตร ปรับปรุงภูมิทัศน์ภูมิสถาปัตยกรรมบริเวณเกาะกลางและวงเวียน ช่วง กม. ที่ 1+100 - 7+395 (กรณีเขตทาง 20 - 30 เมตร) รูปแบบโครงการเป็นถนนผิวจราจรแอสฟัลท์ติกคอนกรีต 4 ช่องจราจร ช่องละ 3.50 เมตร ไหล่ทางกว้างข้างละ 1.50 - 2.50 เมตร
อธิบดีกรมทางหลวงชนบท กล่าวเพิ่มเติมว่า นอกจากนี้ ทช. ยังได้ให้ความสำคัญในเรื่องของการออกแบบภูมิทัศน์ โดยคำนึงถึงความปลอดภัย ความสวยงาม เพื่อรองรับการเดินทางของประชาชนตั้งแต่จุดเริ่มต้นสายทาง ซึ่งได้กำหนดให้มีจุดพักคอยหรือจุดนัดพบ บริเวณต้นทางขาเข้าและปลายทางขาออกของโครงการ พร้อมก่อสร้างทางเท้ากว้าง 5 เมตร รองรับผู้พิการ ศาลาพักคอยผู้โดยสาร รวมถึงได้มีการตกแต่งภูมิทัศน์ จัดให้มีไม้พุ่มดอก จัดวางในกระถางคอนกรีตสำเร็จรูปเป็นช่วง ๆ และได้มีการประดับด้วยต้นถั่วบราซิลดอกเหลืองสวยงามตลอดสายทาง ตลอดจนได้มีการนำต้นไม้ประจำจังหวัดอย่างต้นทองกวาวที่มีดอกสดสีแดงปลูกเพื่อกันแนวเขตที่ดินของสายทางอีกด้วย
วันศุกร์ที่ 10 กันยายน 2564
โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สำนักงานปลัดกระทรวงกลาโหม พื้นที่ ศรีสมาน) (9 ก.ย.64)
สู่เป้าหมาย 33,000 คน ภายใน กันยายน 2564
อัปเดต  “ศูนย์ฉีดวัคซีนทางเลือก ซิโนฟาร์ม”อำนวยความสะดวกให้ประชาชน พื้นที่ปากเกร็ด จ.นนทบุรี
ฉีดวันที่ 9 ก.ย.64 จำนวน 900 คน
ฉีดไปแล้ว 20,600 คน
ต้องฉีดอีก 12,400 คน
วันพุธที่ 4 พฤษภาคม 2565
การกู้เงินจากรัฐบาลญี่ปุ่นผ่านองค์การความร่วมมือระหว่างประเทศของญี่ปุ่น
การกู้เงินจากรัฐบาลญี่ปุ่นผ่านองค์การความร่วมมือระหว่างประเทศของญี่ปุ่น (JICA) ภายใต้พระราชกำหนดให้อำนาจกระทรวงการคลังกู้เงินเพื่อแก้ไขปัญหาเศรษฐกิจและสังคมจากการระบาดของโรคติดเชื้อไวรัสโคโรนา 2019 เพิ่มเติม พ.ศ.2564
เมื่อวันที่ 3 พฤษภาคม 2565 นายอาคม เติมพิทยาไพสิฐ รัฐมนตรีว่าการกระทรวงการคลังและ Mr. Morita Takahiro ผู้แทนจากองค์การความร่วมมือระหว่างประเทศของญี่ปุ่น (Japan International Cooperation Agency: JICA) ได้ร่วมกันลงนามในสัญญาเงินกู้สำหรับ COVID-19 Crisis Response Emergency Support Loan วงเงิน 50,000 ล้านเยน ณ กระทรวงการคลัง โดยมีรายละเอียด ดังนี้
กระทรวงการคลังได้ดำเนินการลงนามในสัญญาเงินกู้ COVID-19 Crisis Response Emergency Support Loan ของรัฐบาลญี่ปุ่นผ่าน JICA วงเงิน 50,000 ล้านเยน อัตราดอกเบี้ยร้อยละ 0.01 อายุเงินกู้ 15 ปี มีระยะเวลาปลอดเงินต้น (Grace Period) 4 ปี ซึ่งรัฐบาลญี่ปุ่นให้เงินกู้แก่ประเทศต่างๆ เพื่อใช้สำหรับแก้ไขปัญหาและบรรเทาผลกระทบจากโรคติดเชื้อไวรัสโคโรนา 2019 ซึ่งการกู้เงินดังกล่าวเป็นการดำเนินการภายใต้พระราชกำหนดให้อำนาจกระทรวงการคลังกู้เงินเพื่อแก้ไขปัญหาเศรษฐกิจและสังคมจากการระบาดของโรคติดเชื้อไวรัสโคโรนา 2019 เพิ่มเติม พ.ศ. 2564 (พ.ร.ก. โควิด เพิ่มเติม พ.ศ. 2564) โดยการลงนามในสัญญาเงินกู้ดังกล่าวเป็นการดำเนินงานต่อเนื่องจากการลงนามในหนังสือแลกเปลี่ยนว่าด้วยความร่วมมือทางการเงินระหว่างรัฐบาลไทยและรัฐบาลญี่ปุ่น (Exchange of Notes) และเอกสารที่เกี่ยวข้อง ระหว่างนายอาคม เติมพิทยาไพสิฐ รัฐมนตรีว่าการกระทรวงการคลังและ Mr. Kazuya Nashida เอกอัครราชทูตญี่ปุ่นประจำประเทศไทย เมื่อวันที่ 2 พฤษภาคม 2565 ณ ตึกสันติไมตรี ทำเนียบรัฐบาล
การกู้เงินครั้งนี้จะก่อให้เกิดประโยชน์กับประเทศในหลากหลายมิติซึ่งเป็นไปตามวัตถุประสงค์ของ พ.ร.ก. โควิด เพิ่มเติม พ.ศ. 2564 เพื่อใช้สนับสนุนด้านการแพทย์และสาธารณสุขในการป้องกันและรักษาผู้ได้รับผลกระทบจากโรคติดเชื้อไวรัสโคโรนา 2019 การเยียวยาและบรรเทาความเดือดร้อนของประชาชน การรักษาระดับการจ้างงานจากผลกระทบของโรคติดเชื้อไวรัสโคโรนา 2019 นอกจากนี้ การกู้เงินจากรัฐบาลญี่ปุ่นในครั้งนี้จะช่วยลดการแย่งชิงทรัพยากรจากตลาดการเงินในประเทศ (Crowding Out) และเป็นการเพิ่มแหล่งเงินทุนระยะยาวที่มีต้นทุนต่ำเพื่อช่วยประหยัดภาระดอกเบี้ยของรัฐบาล รวมทั้งยังเป็นการเสริมสร้างสัมพันธ์และความร่วมมือระหว่างประเทศไทยและประเทศญี่ปุ่นที่มีมาอย่างยาวนาน ซึ่งเงินกู้ดังกล่าวจะเป็นหนึ่งในปัจจัยสำคัญในการช่วยฟื้นฟูเศรษฐกิจของประเทศให้กลับมาขยายตัวอยู่ในระดับเดียวกับช่วงก่อนเกิดการแพร่ระบาดของโรคติดเชื้อไวรัสโคโรนา 2019
สำนักนโยบายและแผน สำนักงานบริหารหนี้สาธารณะ
โทร. 0 2265 8050 ต่อ 5503 5513
วันเสาร์ที่ 1 มกราคม 2565
รมว.ดีอีเอส ลงนามถวายพระพร‘ในหลวง-พระราชินี เนื่องในโอกาสวันขึ้นปีใหม่ 2565
รมว.ดีอีเอส ลงนามถวายพระพร‘ในหลวง-พระราชินี เนื่องในโอกาสวันขึ้นปีใหม่ 2565
เมื่อวันที่1มกราคม2565นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)เข้าร่วมถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีและร่วมลงนามถวายพระพรเนื่องในโอกาสวันขึ้นปีใหม่พ.ศ.2565 ณห้องแดงอาคารหน่วยราชการในพระองค์904ด้านตะวันออกศาลาว่าการพระราชวังในพระบรมมหาราชวัง
*************
วันอาทิตย์ที่ 22 สิงหาคม 2564
ความคืบหน้าภูเก็ตแซนด์บ็อกซ์
วันศุกร์ที่ 6 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
“โครงการภูเก็ตแซนด์บ็อกซ์” เพื่อส่งเสริมการท่องเที่ยวและกระตุ้นเศรษฐกิจระยะ 1 เดือน มีความคืบหน้าเป็นลำดับ โดยนักท่องเที่ยวต่างชาติที่เดินทางเข้ามา 5 อันดับแรก ได้แก่ สหรัฐอเมริกา อังกฤษ อิสราเอล เยอรมนี และฝรั่งเศส มีอัตราการเข้าพักเฉลี่ย 11 คืนต่อคน ประมาณค่าใช้จ่ายต่อการเดินทาง 70,000 บาท และเกิดรายได้หมุนเวียนกว่า 500 ล้านบาท ทั้งนี้ นักท่องเที่ยวส่วนใหญ่ประทับใจโดยวางแผนเดินทางไปเที่ยวจังหวัดอื่นที่ทางรัฐบาลกำหนด และแผนที่จะนำครอบครัวกลับมาท่องเที่ยวอีกครั้ง อย่างไรก็ตาม ในส่วนของรัฐบาลยังคงคำนึงถึงความปลอดภัยด้านสาธารณสุขเป็นหลัก โดยเข้มงวดมาตรการคัดกรองและควบคุมโรค ทั้งโครงการภูเก็ตแซนด์บ็อกซ์และโครงการสมุยพลัสโมเดล
​
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 25 มีนาคม 2565
รมช.ประภัตร นำทีมกระทรวงเกษตรฯ หารือความร่วมมือผู้บริหารบริษัทบิ๊กซี ซุปเปอร์เซนเตอร์ จำกัด (มหาชน)
รมช.ประภัตร นำทีมกระทรวงเกษตรฯ หารือความร่วมมือผู้บริหารบริษัทบิ๊กซี ซุปเปอร์เซนเตอร์ จำกัด (มหาชน) เตรียมรับซื้อผลผลิตเกษตรกรที่เข้าร่วมโครงการ “สานฝันสร้างอาชีพ ยกระดับรายได้เกษตรกร” เพิ่มช่องทางขายสินค้าเกษตรผ่านทุกสาขาทั่วไทย
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยว่า เมื่อวันที่ 24 มีนาคม 2565 ที่ผ่านมา ได้ประชุมหารือโครงการสานฝันสร้างอาชีพ ยกระดับรายได้เกษตรกร ร่วมกับนายอัศวิน เตชะเจริญวิกุล ประธานเจ้าหน้าที่บริหารและกรรมการผู้จัดการใหญ่ บริษัท บิ๊กซี ซูเปอร์เซ็นเตอร์ จำกัด (มหาชน) โดยมีนายปรีดา ยังสุขสถาพร ผู้อำนวยการองค์การสะพานปลา นายสุทักษ์ จิระรัตนวงศ์ รองผู้อำนวยการองค์การสะพานปลา ด้านสะพานปลาและท่าเทียบเรือประมง นายประพันธ์ ลีปายะคุณ รองอธิบดีกรมประมง นายกฤษ อุตตมะเวทิน รองเลขาธิการสำนักงานมาตรฐานสินค้าเกษตรและอาหารแห่งชาติ นายวิวัฒน์ ไชยชะอุ่ม ผู้อำนวยการกองส่งเสริมและพัฒนาการปศุสัตว์ กรมปศุสัตว์ หัวหน้าส่วนราชการ กรมส่งเสริมการเกษตร กรมวิชาการเกษตร และองค์การตลาด กระทรวงมหาดไทย ตัวแทนภาคเอกชน ตลอดจนตัวแทนเกษตรกรเข้าร่วมหารือ
รมช.ประภัตร กล่าวว่า การประชุมดังกล่าว เป็นการหารือความร่วมมือระหว่างกระทรวงเกษตรและสหกรณ์โดยกรมปศุสัตว์ กรมส่งเสริมการเกษตร กรมประมง องค์การสะพานปลา มกอช. องค์การตลาด ร่วมกับผู้บริหาร บริษัทบิ๊กซี ซุปเปอร์เซนเตอร์ จำกัด (มหาชน) และภาคเอกชน โดยหารือร่วมกันด้านการหาตลาดรองรับผลผลิตให้กับเกษตรกรที่เข้าร่วมโครงการ “สานฝันสร้างอาชีพ ยกระดับรายได้เกษตรกร” ของกระทรวงเกษตรและสหกรณ์ โดยทางผู้บริหาร บริษัทบิ๊กซี ซุปเปอร์เซนเตอร์ จำกัด (มหาชน) ยินดีเข้ามาร่วมขับเคลื่อน ด้วยการรับซื้อผลผลิตของเกษตรกรและนำสินค้าไปจำหน่ายยังห้างบิ๊กซี ซุปเปอร์เซ็นเตอร์ ทุกสาขาทั่วประเทศ และการจำหน่ายผ่านระบบออนไลน์ เพื่อเป็นการแก้ไขปัญหาตลาดจำหน่ายผลผลิตทางการเกษตร และเพื่อรองรับผลผลิตทางการเกษตรที่จะได้รับจากการส่งเสริมโครงการสานฝันสร้างอาชีพและยกระดับรายได้เกษตรกร
นอกจากนี้ ที่ประชุมยังได้มีการแต่งตั้งคณะทำงาน เพื่อขับเคลื่อนความร่วมมือดังกล่าวให้เป็นรูปธรรมโดยเร็วที่สุด โดยจะนำร่องในพื้นที่ จังหวัดสุพรรณบุรี และรองรับผลผลิตทางการเกษตรจากเกษตรกรในจังหวัดใกล้เคียง เช่น อุทัยธานี อยุธยา อ่างทอง นครปฐม โดยจะกำหนดให้ใช้พื้นที่ของหมู่บ้านอนุรักษ์ควายไทย จังหวัดสุพรรณบุรี เป็นศูนย์กลางรับซื้อผลผลิตของเกษตรกร และจะมีการบูรณาการทำงานร่วมกันของหน่วยงานในกระทรวงเกษตรฯ แบบ Onestop Service ตั้งแต่การตรวจมาตรฐานสินค้า การบรรจุ จนถึงบริษัทบิ๊กซี ซุปเปอร์เซนเตอร์ จำกัด (มหาชน) มารับสินค้าไปกระจายตามห้างบิ๊กซี ซุปเปอร์เซ็นเตอร์ ทุกสาขาทั่วประเทศ
โดยในวันนี้ ( 25 มี.ค. 65) รมช.ประภัตร ได้นำคณะทำงาน และผู้บริหารบริษัทบิ๊กซี ซุปเปอร์เซนเตอร์ จำกัด (มหาชน) พร้อมด้วยหัวหน้าส่วนราชการที่เกี่ยวข้องของกระทรวงเกษตรและสหกรณ์ ลงตรวจพื้นที่หมู่บ้านอนุรักษ์ควายไทย จังหวัดสุพรรณบุรี โดยมีสินค้าของเกษตรกรที่เข้าร่วมโครงการสานฝันสร้างอาชีพ ยกระดับรายได้เกษตรกรในพื้นที่จังหวัดสุพรรณบุรี และใกล้เคียง อาทิ ผัก ผลไม้ สินค้าปศุสัตว์ ประมง ทั้งแบบสดและแปรรูป มาแสดงให้ผู้บริหารบริษัทบิ๊กซี และคณะทำงานได้ร่วมชมคุณภาพ ก่อนจะหารือในส่วนของการสั่งสินค้าแต่ละประเภทต่อไป
วันอังคารที่ 5 กรกฎาคม 2565
กรมบัญชีกลางปรับเกณฑ์ขยายสิทธิเบิกจ่ายตรงค่ายารักษาโรคมะเร็งต่อมลูกหมาก
กรมบัญชีกลางได้ดำเนินงานภายใต้คณะทำงานพิจารณาแนวทางปรับปรุงและพัฒนาระบบเบิกจ่ายค่ายากลุ่มโรคที่มีค่าใช้จ่ายสูง มีมติเห็นชอบให้ปรับปรุงหลักเกณฑ์การเบิกจ่ายค่ารักษาพยาบาลสำหรับผู้ป่วยโรคมะเร็งต่อมลูกหมากระยะแพร่กระจาย
นางสาวกุลยา ตันติเตมิท อธิบดีกรมบัญชีกลาง เปิดเผยว่า กรมบัญชีกลางได้ดำเนินงานภายใต้คณะทำงานพิจารณาแนวทางปรับปรุงและพัฒนาระบบเบิกจ่ายค่ายากลุ่มโรคที่มีค่าใช้จ่ายสูง ซึ่งประกอบด้วย ผู้แทนมะเร็งวิทยาสมาคมแห่งประเทศไทย ผู้เชี่ยวชาญด้านการรักษาโรคมะเร็ง และเภสัชกรเชี่ยวชาญ โดยคณะทำงานฯ มีมติเห็นชอบให้ปรับปรุงหลักเกณฑ์การเบิกจ่ายค่ารักษาพยาบาลสำหรับผู้ป่วยโรคมะเร็งต่อมลูกหมากระยะแพร่กระจาย โดยมีรายละเอียด ดังนี้
1. ปรับปรุงและขยายเงื่อนไขข้อบ่งชี้ในการเบิกจ่ายค่ายารักษาโรคมะเร็งที่ต้องลงทะเบียนเพื่อขออนุมัติเบิกจ่ายในระบบ OCPA เพื่อให้ผู้ป่วยเข้าถึงการรักษาเพิ่มขึ้น ดังนี้
1.1 ปรับปรุงเงื่อนไขข้อบ่งชี้ในการเบิกจ่ายค่ายา Abiraterone/Enzalutamide สำหรับการรักษาโรคมะเร็งต่อมลูกหมากระยะแพร่กระจาย ให้ใช้ได้โดยไม่ต้องผ่านการใช้ยา antiandrogen มาก่อน รวมทั้งให้ใช้ในผู้ป่วยที่ไม่ตอบสนองต่อยา Abiraterone ขนาด 250 มิลลิกรัมต่อวัน ตามข้อ 1.2 และไม่ตอบสนองต่อยาเคมีบำบัดมาก่อนอย่างน้อย 1 ขนาน
1.2 ขยายเงื่อนไขข้อบ่งชี้ในการเบิกจ่ายค่ายา Abiraterone ขนาด 250 มิลลิกรัมต่อวัน สำหรับการรักษาโรคมะเร็งต่อมลูกหมากระยะแพร่กระจาย โดยให้ใช้ก่อนการรักษาเคมีบำบัด (Pre chemotherapy) ได้
2. กำหนดอัตราเบิกจ่ายค่ายา Abiraterone ขนาด 250 มิลลิกรัม อัตรา 160 บาทต่อเม็ด และ 500 มิลลิกรัม อัตรา 320 บาทต่อเม็ด
โดยหลักเกณฑ์ตามข้อ 1 จะมีผลใช้บังคับสำหรับค่ารักษาพยาบาลที่เกิดขึ้นตั้งแต่วันที่ 15 กรกฎาคม 2565 เป็นต้นไป สำหรับอัตราเบิกจ่ายค่ายาตามข้อ 2 ให้มีผลใช้บังคับสำหรับค่ารักษาพยาบาลที่เกิดขึ้นตั้งแต่วันที่ 1 พฤศจิกายน 2565 เป็นต้นไป
อธิบดีกรมบัญชีกลาง กล่าวเพิ่มเติมว่า “การปรับปรุงหลักเกณฑ์การเบิกจ่ายค่ารักษาพยาบาลสำหรับผู้ป่วยโรคมะเร็งและโลหิตวิทยาซึ่งจำเป็นต้องใช้ยาที่มีค่าใช้จ่ายสูง มีวัตถุประสงค์เพื่อให้ผู้มีสิทธิและบุคคลในครอบครัวที่ใช้สิทธิสวัสดิการรักษาพยาบาลข้าราชการสามารถเข้าถึงการรักษาที่จำเป็นอย่างสมเหตุผล สอดคล้องกับวิวัฒนาการทางการแพทย์ และสภาวะทางเศรษฐกิจของประเทศ ประกอบกับ ปัจจุบันยารักษาโรคที่มีค่าใช้จ่ายสูงหลายรายการมีทั้งยาต้นแบบ (original/originator) และยาสามัญ (generic) หรือยาชีววัตถุคล้ายคลึง (biosimilar) ซึ่งมีราคาแตกต่างกันมาก โดยมีหลักฐานเชิงประจักษ์สนับสนุนว่ายา generic หรือ biosimilar มีประสิทธิภาพและความปลอดภัยในการรักษาพยาบาลเทียบเท่าหรือไม่ด้อยกว่ายา original/originator ดังนั้น การกำหนดอัตราเบิกจ่ายค่ายาจะช่วยให้รัฐสามารถประหยัดค่าใช้จ่ายด้านยาบางส่วนได้ โดยไม่ทำให้คุณภาพการรักษาพยาบาลลดลง ผู้ป่วยจะยังคงได้รับยาที่มีคุณภาพในการรักษาและมีความปลอดภัยตามมาตรฐานการคัดเลือกยาของสถานพยาบาล และรัฐสามารถนำงบประมาณที่ประหยัดได้ไปใช้ในการเพิ่มสิทธิประโยชน์อื่นที่จำเป็น อย่างไรก็ตาม ผู้ป่วยอาจจะต้องมีการร่วมจ่ายค่ายา หากมีความประสงค์จะเลือกใช้ยาต้นแบบที่มีราคาสูงกว่าอัตราที่กำหนด ทั้งนี้ สอบถามรายละเอียดเพิ่มเติมได้ที่กองสวัสดิการรักษาพยาบาล กรมบัญชีกลาง หมายเลขโทรศัพท์ 02 127 7000 ต่อ 6850 หรือ 6851 ในวัน เวลาราชการ” หรือสืบค้นข้อมูลได้ที่เว็บไซต์กรมบัญชีกลาง www.cgd.go.th หัวข้อ รักษาพยาบาล/ข้อมูลน่ารู้เกี่ยวกับค่ารักษาพยาบาล/กฎหมายระเบียบและหนังสือเวียน (สวัสดิการรักษาพยาบาล)
วันพฤหัสบดีที่ 4 พฤศจิกายน 2564
รัฐบาลชี้ดัชนีความเชื่อมั่นจังหวัดชายแดนใต้ขยับดีขึ้น พาณิชย์ด้านการค้าชายแดนเร่งเปิดด่านเพิ่ม ฝ่ายความมั่นคงเดินหน้าแผนบูรณาการสร้างสังคมพหุวัฒนธรรมเข้มแข็ง
รัฐบาลชี้ดัชนีความเชื่อมั่นจังหวัดชายแดนใต้ขยับดีขึ้น พาณิชย์ด้านการค้าชายแดนเร่งเปิดด่านเพิ่ม ฝ่ายความมั่นคงเดินหน้าแผนบูรณาการสร้างสังคมพหุวัฒนธรรมเข้มแข็ง
นางสาวรัชดา ธนาดิเรก รองโฆษกประจำสำนักนายกรัฐมนตรี เผยว่า ความเชื่อมั่นจังหวัดชายแดนใต้ ปรับตัวสูงขึ้น เช่นเดียวกับสถานการณ์การแพร่ระบาดโควิด-19 ในพื้นที่จังหวัดชายแดนใต้ที่มีแนวโน้มดีขึ้นด้วย โดยสำนักงานโยบายและยุทธศาสตร์การค้า กระทรวงพาณิชย์รายงานว่า ดัชนีความเชื่อมั่นจังหวัดชายแดนใต้โดยรวม ไตรมาสที่ 3 ปี 2564 จากการสำรวจความคิดเห็นของประชาชนจำนวน ราว 34,000 คน ในพื้นที่ 5 จังหวัดภาคใต้ ปัตตานี ยะลา นราธิวาส สงขลา และสตูล ความเชื่อมั่นอยู่ที่ระดับ 51.87 ปรับตัวสูงขึ้นจากระดับ 50.90 จากไตรมาสก่อนหน้า ซึ่งเป็นผลจากความเชื่อมั่นด้านเศรษฐกิจและด้านสังคมที่มีมากขึ้น
ทั้งนี้ นายกรัฐมนตรียินดีต่อผลการสำรวจดังกล่าว ซึ่งป็นผลจากการดำเนินนโยบายรัฐที่ให้ความสำคัญในการแก้ไขปัญหาจังหวัดชายแดนภาคใต้ มุ่งเน้นทุกหน่วยงานบูรณาการการทำงานร่วมกัน ทั้งศูนย์อำนวยการบริหารจังหวัดชายแดนภาคใต้ (ศอ.บต.) และ สำนักงานโยบายและยุทธศาสตร์การค้า (สนค.) กระทรวงพาณิชย์ ตลอดจนหน่วยงานด้านความมั่นคงที่เกี่ยวข้อง เพื่อพัฒนาเศรษฐกิจ คุณภาพชีวิตความเป็นอยู่ที่ดีของประชาชน ซึ่งการดำเนินงานตามแผนบูรณาการที่หนุนเสริมการดำเนินงานใน2มิติ คือ 1) การพัฒนาตามศักยภาพพื้นที่ในระดับฐานราก290ตำบลที่มุ่งเน้นการแก้ปัญหาความยากจนตามฐานข้อมูลThai People Map (TPMAP) ประกอบด้วย ด้านสุขภาพด้านความเป็นอยู่ด้านการศึกษาด้านรายได้และด้านการเข้าถึงบริการภาครัฐเพื่อให้ประชาชนสามารถพึ่งพาตนเองอย่างยั่งยืน2) การพัฒนาเสริมสร้างความมั่นคงมุ่งเน้น3ด้าน คือด้านการสร้างความเข้มแข็งสังคมพหุวัฒนธรรมส่งเสริมให้ประชาชนมีสิทธิเสรีภาพในการดำเนินชีวิตตามหลักความเชื่อศาสนาการประกอบศาสนกิจการจัดงานประเพณีวัฒนธรรมต่างๆและสร้างความเป็นธรรมและความเท่าเทียมด้านการเยียวยาโดยมุ่งเน้นเยียวยาทั้งร่างกายจิตใจและความสูญเสียทางทรัพย์สินต่อผู้ได้รับผลกระทบจากสถานการณ์ความไม่สงบอย่างทั่วถึงเป็นธรรมและด้านการเสริมสร้างความเข้าใจที่ถูกต้องให้กับประชาชนทั้งในและนอกพื้นที่รวมถึงการพัฒนาความสัมพันธ์ในการสร้างความร่วมมืออันดีจากองค์กรต่างๆทั้งภายในและต่างประเทศ
นางสาวรัชดา กล่าวถึงนโยบายส่งเสริมเศรษฐกิจในพื้นที่ชายแดนใต้ด้วยว่า นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิย์ ได้วางแนวทางฟื้นฟูครอบคลุมด้านเกษตรกรรม การค้าชายแดน รวมถึงอุตสาหกรรมในบางพื้นที่ และการท่องเที่ยวซึ่งสามารถเดินหน้าต่อไปได้อีกมากเมื่อสถานการณ์โควิด19 เข้าสู่สภาวะปกติ ขณะเดียวกันยังได้กำหนดยุทธศาสตร์เชิงรุกผลไม้จังหวัดชายแดนใต้ เพราะสินค้าผลไม้ถือเป็นตัวขับเคลื่อนเศรษฐกิจที่สำคัญของพื้นที่ และจะเร่งแก้ปัญหาการค้าชายแดนที่ด่านโกลก ประสานเปิดด่านเพิ่ม เช่น ด่านบูเก๊ะตา ด่านตากใบ ซึ่งขณะนี้ได้ทำหนังสือไปถึงมาเลเซีย ทูตพาณิชย์ดำเนินการอยู่ เชื่อว่าอีกไม่นานจะมีข่าวดีต่อการค้าชายแดนไทย-มาเลเซียที่จะกลับมาใกล้เคียงดังเดิม รวมทั้งความสำเร็จในการเปิดประเทศจะช่วยเพิ่มการค้าและกิจกรรมต่างๆ ที่จะมีผลต่อความเชื่อมั่นของประชาชนที่จะมีเพิ่มขึ้นต่อเนื่องด้วย
วันศุกร์ที่ 9 กรกฎาคม 2564
ขยายเพิ่มต่อเนื่องโรงพยาบาลสนาม รัฐ-เอกชนผนึกกำลัง สนามบินสุวรรณภูมิได้ 5 พันเตียง จัดทีมค้นหาเชิงรุกผู้ป่วยรอเตียงที่บ้าน ศูนย์พักคอยกทม. ลดติดเชื้อในครอบครัวและชุมชน
ขยายเพิ่มต่อเนื่องโรงพยาบาลสนาม รัฐ-เอกชนผนึกกำลัง สนามบินสุวรรณภูมิได้ 5 พันเตียง จัดทีมค้นหาเชิงรุกผู้ป่วยรอเตียงที่บ้าน ศูนย์พักคอยกทม. ลดติดเชื้อในครอบครัวและชุมชน
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ตามข้อสั่งการนายกรัฐมนตรีใน ฐานะผอ. ศบค. ที่ให้เร่งเพิ่มจำนวนเตียงผู้ป่วยโควิด19 ทางกระทรวงสาธารณสุขได้ทำการต่อสัญญาใช้สถานที่เมืองทองธานี สำหรับทำโรงพยาบาลบุษราคัมต่อไปอีกจนถึงสิ้นเดือนตุลาคม 2564 แล้ว ทำให้มีเตียงรองรับผู้ป่วยมีอาการ (สีเหลือง)ในพื้นที่ กทม.และปริมณฑล ตลอดจนผู้ป่วยจากจังหวัดใกล้เคียงได้ประมาณ 4,000 เตียง โดยมีบุคลากรการแพทย์จากต่างจังหวัดหรือในพื้นที่ที่ไม่มีการติดเชื้อโควิด19 รุนแรง เข้ามาผลัดเปลี่ยนหมุนเวียนกันดูแลรักษาประชาชน ขณะเดียวกัน กรมควบคุมโรคและกรมการแพทย์ประสานเครือข่ายกู้ชีพ กู้ภัย จัดทีมปฏิบัติการเชิงรุกค้นหาผู้ติดเชื้อที่รอเตียงที่บ้านในพื้นที่ กทม. เพื่อรับตัวเข้าสู่ระบบการรักษาตามระดับของอาการ โดยโรงพยาบาลบุษราคัมจะรองรับกลุ่มเปราะบาง กลุ่มผู้สูงอายุ ผู้มีโรคประจำตัวเรื้อรัง เพื่อลดความวิตกกังวลของประชาชนที่รอเตียงตามบ้าน นอกจากนี้ กระทรวงสาธารณสุขร่วมกับกระทรวงคมนาคมเตรียมตั้งโรงพยาบาลสนามณ อาคาร Satellite 1 ท่าอากาศยานสุวรรณภูมิ รองรับผู้ป่วยได้ประมาณ 5,000 เตียงในระยะแรก โดยใช้พื้นที่ชั้น 2 เป็นสถานที่ทำการของแพทย์และห้อง ICU ส่วนชั้น 3 และ 4 เป็นพื้นที่สำหรับคนไข้กลุ่มสีเขียวและเหลือง คาดว่าจะเริ่มเปิดให้บริการได้อีกไม่นานนี้
ส่วนความร่วมมือภาครัฐและเอกชน ทางกรุงเทพมหานครและโรงพยาบาลธนบุรีได้ขยายห้อง ICU ณ รพ.สนามราชพิพัฒน์ 1 เขตทวีวัฒนา เพื่อรองรับผู้ป่วยโควิด19 ระดับอาการสีแดง ประมาณ 40 เตียง โดยจะทยอยเปิดรับผู้ป่วยเข้ารักษาได้ตั้งวันพรุ่งนี้ ( 10 กรกฎาคม) เป็นต้นไป ขณะที่ จ.สมุทรปราการ เตรียมเปิดโรงพยาบาลสนาม ณ คลังสินค้า ดับบลิวเอชเอ เมกกะ โลจิสติกส์ เซ็นเตอร์ มีเตียงรองรับผู้ป่วยโควิด19 ประมาณ 1,200 เตียง สำหรับทั้งคนไทยและแรงงานต่างด้าวไร้สิทธิ์ ขณะเดียวกัน กรุงเทพมหานครจัดตั้งศูนย์พักคอยเพื่อส่งต่อโรงพยาบาล ( Community Isolation ) ในพื้นที่ 6 กลุ่มเขต โดยตั้งเป้าหมาย 20 แห่ง รองรับผู้ติดเชื้อได้ 3,000 ราย ทั้งนี้ มีการเปิดให้บริการแล้ว 2 แห่ง คือวัดสะพาน เขตคลองเตย และศูนย์สร้างสุขทุกวัยบางแค และเปิดเพิ่มในวันนี้อีก 1 แห่ง คือ วัดปากบ่อ เขตสวนหลวง ซึ่งจะมีทีมแพทย์จาก รพ. สิรินธร เป็นผู้บริหารจัดการผู้ป่วยสามารถรับรองสูงสุดได้ 170 เตียง ส่วนที่เหลือจะทยอยเปิดให้ได้เร็วที่สุด และในพื้นที่จังหวัดอื่นๆ ก็ได้มีการเตรียมพร้อมในการเพิ่มโรงพยาบาลสนามเช่นเดียวกัน ซึ่งจะสามารถรองรับจำนวนผู้ป่วยได้อย่างทันท่วงที นางสาวรัชดากล่าว
.............
วันพฤหัสบดีที่ 22 กรกฎาคม 2564
บสย. ช่วยลูกค้า-ลูกหนี้ พักชำระหนี้ สูงสุด 6 เดือน ขยายเวลาชำระค่าธรรมเนียม 2 เดือน ผ่อนจ่าย 20%
บสย. ออกมาตรการต่อลมหายใจ ผ่อนปรนและบรรเทาให้ผู้ประกอบธุรกิจ ขยายเวลาชำระค่าธรรมเนียมค้ำประกัน 2 เดือน พักชำระหนี้สูงสุด 6 เดือน ผ่อนจ่ายเบา 20% ขั้นต่ำ 500 บาท
นางวสุกานต์ วิศาลสวัสดิ์ รักษาการผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า บสย. ได้ออกมาตรการต่อลมหายใจธุรกิจ ผ่อนปรนและบรรเทา ความเดือดร้อนผู้ประกอบธุรกิจที่ใช้บริการ “ค้ำประกันสินเชื่อ” กับ บสย. สอดคล้องตามนโยบายและมาตรการของรัฐ เร่งลดผลกระทบของผู้ประกอบธุรกิจให้มากที่สุด ได้แก่
1. มาตรการพักชำระค่าธรรมเนียม 2 เดือน ผ่อนปรนขยายระยะเวลาการชำระค่าธรรมเนียมค้ำประกันสำหรับลูกค้าปัจจุบัน บสย. ทุกประเภทโครงการค้ำประกัน ทุกกลุ่มธุรกิจ ทั่วประเทศ ที่ครบกำหนดชำระค่าธรรมเนียมการค้ำประกันสินเชื่อในระหว่างวันที่ 1 สิงหาคม 2564 - 30 กันยายน 2564
2. มาตรการลดค่างวด สำหรับลูกหนี้ประนอมหนี้กับ บสย. ลดค่างวดผ่อนชำระเหลือ 20% หรือชำระขั้นต่ำ 500 บาท/เดือน สูงสุด 6 เดือน แต่ไม่เกินงวดเดือนธันวาคม 2564 ตั้งแต่วันนี้ถึง 31 ตุลาคม 2564
3. มาตรการพักชำระหนี้ สูงสุด 6 เดือน สำหรับลูกหนี้ที่ประนอมหนี้กับ บสย. ในกลุ่มที่เป็นลูกหนี้ประเภทธุรกิจร้านอาหาร ธุรกิจภาคท่องเที่ยว และโรงแรม และกลุ่มธุรกิจที่ต้องปิดกิจการตามมาตรการภาครัฐ ระยะเวลาการพักชำระไม่เกินค่างวดเดือนธันวาคม 2564 ตั้งแต่วันนี้ถึง 31 ตุลาคม 2564
ภายใต้ มาตรการให้ความช่วยเหลือครั้งนี้ คาดว่าจะช่วยผู้ประกอบธุรกิจได้มากกว่า 10,000 ราย วงเงินค้ำประกันรวมกว่า 20,000 ล้านบาท ทั้งนี้ บสย. ยังได้เร่งศึกษาผลกระทบและประเมินสถานการณ์อย่างใกล้ชิด เพื่อให้การดำเนินมาตรการให้ความช่วยเหลือผู้ประกอบธุรกิจมีความต่อเนื่อง สอบถามข้อมูลเพิ่มเติมได้ที่ บสย. Call Center 02-890-9999
วันพฤหัสบดีที่ 5 สิงหาคม 2564
รัฐมนตรีว่าการกระทรวงยุติธรรม ร่วมประชุมคอนเฟอเรนซ์ กับผบ.เรือนจำทั่วประเทศ ขอให้ทำงานหนัก หวังลดผู้ติดเชื้อในคุก ให้เวลา 2 สัปดาห์ ชี้ต้องบริหารจัดการให้ดี
รัฐมนตรีว่าการกระทรวงยุติธรรม ร่วมประชุมคอนเฟอเรนซ์ กับผู้บัญชาการเรือนจำทั่วประเทศ ขอให้ทำงานหนัก หวังลดผู้ติดเชื้อในคุก ให้เวลา 2 สัปดาห์ ชี้ต้องพึ่งตนเอง ควบคุมบริหารจัดการให้ดี
เมื่อเวลา 10.00 น. ที่กรมราชทัณฑ์ นายสมศักดิ์ เทพสุทิน รัฐมนตรีว่าการกระทรวงยุติธรรม ประชุมร่วมกับ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม นายอายุตม์ สินธพพันธุ์ อธิบดีกรมราชทัณฑ์ และวีดีโอคอนเฟอเรนซ์ ร่วมกับผู้บริหารและผู้บัญชาการเรือนจำทั่วประเทศ
นายสมศักดิ์ กล่าวว่า ตนเป็นห่วงการทำงานที่ขาดแคลนวัสดุ โดยเฉพาะพืชสมุนไพรฟ้าทะลายโจร ที่เราตั้งใจว่าจะซื้อจาก อภัยภูเบศร 100,000 กระปุก จำนวน 6 ล้านแคปซูล แต่ตอนนี้ได้รับมอบมา 10,000 กระปุก และทราบว่าตอนนี้ผลิตส่งให้ไม่ทันของหมดสต็อก เพราะว่าต้องผลิตให้กับสังคมและประชาชนทั่วทั้งประเทศ เราเข้าใจในจุดนี้ ซึ่งการที่อภัยภูเบศรส่งมอบให้เรามาขนาดนี้ก็ดีสำหรับเราแล้ว ดังนั้นเราต้องพึ่งพาตนเอง ซึ่งตนได้ให้นโยบายการสำรวจฟ้าทะลายโจรตามอุทยานต่างๆ ในแต่ละพื้นที่ที่มีขึ้นอยู่แล้ว และทำหนังสือถึงหน่วยราชการที่เกี่ยวข้องทำให้ถูกต้องในการขอเก็บเกี่ยวมาใช้ และตนได้สั่งให้กองแพทย์ของกรมราชทัณฑ์เตรียมปลอกแคปซูลเจลาติน ซึ่งทราบมาว่าได้ซื้อแล้ว 8 ล้านแคปซูล
นายสมศักดิ์ กล่าวอีกว่า ตนขอเน้นย้ำว่าทุกเรือนจำต้องผลิตยาฟ้าทะลายโจรให้เป็น ให้ไปศึกษาวิธีการตาก การบดและการกรอกยาใส่แคปซูล วันนี้เราต้องช่วยตัวเองให้มากกว่าการที่จะให้หน่วยงานสาธารณสุขมาดูแลเรา เพราะการดูแลประชาชนก็หนักพอแล้ว เราต้องเร่งผลิตยาเพื่อให้เราสามารถใช้ดูแลรักษากันเองได้ และขอให้กรมราชทัณฑ์เร่งดูแลผู้ต้องขังและเจ้าหน้าที่ให้ดี ปฏิบัติตามมาตรการอย่างเคร่งครัด อีก 2 สัปดาห์ต้องไม่ควรมีผู้ติดเชื้อโควิดในเรือนจำจำนวนมาก เราต้องควบคุมและรักษาให้ดี นอกจากนี้ในเรื่องของอาหารที่ต้องซื้อของจากภายนอกเข้ามาต้องควบคุมและฆ่าเชื้อให้ดี เพราะเสี่ยงต่อการติดเชื้อ
วันอังคารที่ 7 ธันวาคม 2564
ดีอีเอสเตือนข่าวปลอมผู้ที่ทานเนื้อวัว นมวัว เป็นประจำ จะทำให้เลือดเป็นกรด เชื้อไวรัสโควิด-19 เจริญเติบโตได้ง่าย
ดีอีเอสเตือนข่าวปลอมผู้ที่ทานเนื้อวัว นมวัว เป็นประจำ จะทำให้เลือดเป็นกรด เชื้อไวรัสโควิด-19 เจริญเติบโตได้ง่าย
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่า ตามที่มีการเผยแพร่ข้อมูลในสื่อออนไลน์เกี่ยวกับประเด็นด้านสุขภาพเรื่องผู้ที่ทานเนื้อวัวนมวัวเป็นประจำจะทำให้เลือดเป็นกรดเชื้อไวรัสโควิด-19เจริญเติบโตได้ง่ายทางศูนย์ต่อต้านข่าวปลอมได้ดำเนินการตรวจสอบข้อเท็จจริงโดยสำนักโภชนาการกรมอนามัยกระทรวงสาธารณสุขพบว่าประเด็นดังกล่าวนั้นเป็นข้อมูลเท็จ
กรณีการเผยแพร่ข้อมูลว่าผู้ที่ทานเนื้อวัวนมวัวเป็นประจำทำให้เลือดในร่างกายเป็นกรดซึ่งเมื่อเจอกับเชื้อไวรัสโควิด-19ทำให้เชื้อเติบโตได้เป็นอย่างดีนั้นทางสำนักโภชนาการกรมอนามัยกระทรวงสาธารณสุขได้ตรวจสอบเรื่องดังกล่าวและชี้แจงว่าความเป็นกรดด่างของเลือดไม่ได้มีการเปลี่ยนแปลงได้ง่ายด้วยการรับประทานอาหารเพียงอย่างเดียวระบบการทำงานร่างกายจะมีกลไกการควบคุมอวัยวะในร่างกายให้ทำงานได้ตามปกติการกินอาหารที่เป็นกรดหรือด่างจึงไม่สามารถที่จะลดหรือทำลายไวรัสโควิดในร่างกายได้ โดยข้อมูลที่มีการแชร์ข้างต้นทำให้เกิดความเข้าใจผิดในการรับประทานอาหารเนื้อวัวและนมวัวซึ่งควรกินอาหารให้ครบ5หมู่แต่ละหมู่ให้หลากหลายปริมาณสัดส่วนที่เหมาะสมมีคุณค่าทางโภชนาการครบถ้วนเพียงพอมีสุขอนามัยส่วนบุคคลที่ดีร่วมกับการออกกำลังกายอย่างเหมาะสมและสม่ำเสมอนอนหลับพักผ่อนให้เพียง
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆ โดยประชาชนสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
*************
วันอาทิตย์ที่ 19 มิถุนายน 2565
ครม. อนุมัติงบกลาง 2,241 ล้านบาท ซ่อมแซมถนนเสียหายจากน้ำท่วม 40 จังหวัด 889 โครงการ
.....
ที่ประชุม ครม. (14 มิ.ย. 65) อนุมัติงบกลางวงเงิน 2,241 ล้านบาท เพื่อก่อสร้าง ปรับปรุง ซ่อมแซมถนนที่อยู่ในความรับผิดชอบขององค์กรปกครองส่วนท้องถิ่น (อปท.) ที่ได้รับความเสียหายจากอุทกภัยจำนวน 40 จังหวัด อปท.จำนวน 625 แห่ง รวม 889 โครงการ ให้กลับคืนสู่สภาพเดิมและปรับปรุงให้มีประสิทธิภาพมากขึ้น
.
ซึ่งเป็นผลสืบเนื่องจากช่วงเดือน พ.ค. – ต.ค. 64 ประเทศไทยเกิดอุทกภัยจากพายุโซนร้อนโกนเซิน และพายุโซนร้อนเตี้ยนหมู่ ส่งผลให้เกิดน้ำท่วมฉับพลันและน้ำป่าไหลหลากในพื้นที่ ได้รับความเสียหายอย่างกว้างขวาง และเป็นเหตุให้สิ่งก่อสร้าง ถนน สิ่งสาธารณประโยชน์ในพื้นที่ของอปท.ได้รับผลกระทบในหลายพื้นที่
.
สำหรับโครงการที่ได้รับผลกระทบ ประกอบด้วย
• โครงการขององค์การบริหารส่วนจังหวัด (อบจ.) 13 จังหวัด 13 อบจ. 13 โครงการ เช่น โครงการปรับปรุง ซ่อมแซมถนนลาดยาง ซ่อมสร้างถนนลูกรังปิดผิวลาดยางแอสฟัลต์คอนกรีต
• เทศบาลนครมี 1 จังหวัด 1 เทศบาลนคร 2 โครงการ คือ เทศบาลนครนครราชสีมา เช่น ปรับปรุงผิวจราจรคอนกรีตเสริมเหล็ก
• เทศบาลเมือง 2 จังหวัด 2 เทศบาลเมือง 4 โครงการ เช่น ปรับปรุงผิวจราจรโดยการปูแอสฟัลต์ติกคอนกรีตด้วยวิธี Overlay
• เทศบาลตำบลและองค์การบริหารส่วนตำบล (อบต.)ใน 40 จังหวัด 189 เทศบาลตำบล 420 อบต.จำนวน 870 โครงการ เช่น ปรับปรุงผิวจราจรจากถนนลูกรังเป็นถนนหินคลุกบดอัด
.
ขณะที่ กระทรวงคมนาคมมีความเห็นเพิ่มเติมว่า โครงการที่ขอรับการจัดสรรงบประมาณควรมีความพร้อมของแบบแปลน และประมาณราคา สามารถดำเนินการก่อสร้างและเบิกจ่ายงบประมาณได้แล้วเสร็จโดยเร็ว และขอให้กระทรวงมหาดไทยปฏิบัติตามกฎหมาย ระเบียบ ข้อบังคับ มติ ครม. โดยเคร่งครัดต่อไป
#ไทยคู่ฟ้า#ร่วมต้านโควิด19
-------------------